Луі Барту

Жан-Луі Барту (;  — ) — французскі палітык і дзяржаўны дзеяч перыяду Трэцяй рэспублікі.

 Біяграфія 
Нарадзіўся ў Аларон-Сент-Мары (гістарычная вобласць Аквітаніі) 25 жніўня 1862 года. Атрымаў юрыдычную адукацыю, але вельмі хутка ўключыўся ў палітыку. Упершыню быў абраны ў французскі парламент у 1889 годзе. З 1894 Барту займае розныя міністэрскія пасты, а з 22 сакавіка па 9 снежня 1913 года быў прэм'ер-міністрам Францыі. У 1923—1926 гадах быў старшынёй Репарацыйнай камісіі.

9 лютага 1934 г. ўступіў на пасаду міністра замежных спраў, але быў забіты ў Марселі 9 кастрычніка 1934 г. разам з югаслаўскім каралём Аляксандрам I. Барту быў ключавой фігурай у распрацоўцы Франка-савецкага дагавора аб узаемадапамозе, які быў падпісаны ў 1935 годзе ўжо яго пераемнікам П'ерам Лавалем.

Катэгорыя:Адвакаты Францыі
Катэгорыя:Прэм’ер-міністры Францыі
Катэгорыя:Кіраўнікі ваеннага ведамства Францыі
Катэгорыя:Міністры ўнутраных спраў Францыі
Катэгорыя:Міністры замежных спраў Францыі
Катэгорыя:Міністры юстыцыі Францыі
Катэгорыя:Забітыя палітыкі
Катэгорыя:Члены Французскай акадэміі